cyanic-selkie/wikianc huggingface dataset:
Moss fengsel
Moss fengsel er et tidligere fengsel som lå i Moss kommune i Østfold og var underlagt Kriminalomsorgens region øst. Fengselet ble besluttet nedlagt og stengt 1. oktober 2009 i forbindelse med bygging av det nye Halden fengsel.
Grymyr
I tillegg til gårdsbruk og spredt husbebyggelse ligger det et boligfelt på Grymyr. Det ligger også en barneskole i tettstedet. Grymyr skole har ca. 80 elever fra 1. - 7. trinn. Skolens første del ble bygget i 1964 etter sammenslåing av to mindre skoler (Vestheim og Leikvoll skoler). Neste store påbygging ble ferdigstilt i 1988, et tilbygg med gymsal og påtenkt svømmebasseng. Bassenget ble imidlertid aldri ferdigstilt. Etter lang tids lokalt arbeid vedtok kommunestyret i Gran på slutten av 2010 at bassengrommet skulle ombygges til auditorium, nytt skolebibliotek samt spinning- og styrkerom. Det nye anlegget ble offisielt åpnet den 17. februar 2012.
Klæstad mølle (bygget 1896) ligger nær tettstedet. Mølla er under restaurering av lokale krefter og ble gjenåpnet av riksantikvar Jørn Holme den 16. september 2012. Ved samme anledning ble den erklært som kulturminne av nasjonal betydning.
Grymyr har egen kirke. Den gamle var fra 1899, men brant ned i 1999. Grymyr kirke ble gjenreist i 2003.
Se også
Personer med tilhørighet til Grymyr og Vestre Gran:
Belfast Harbour Police
Belfast Harbour Police en liten, spesialisert politistyrke i Nord-Irland, med ansvar for havneområdet i Belfast.
Styrken ble grunnlagt i 1847 gjennom Harbours, Docks and Piers Clauses Act. Konstablene har full politimyndighet på ethvert område som tilhører Belfast Harbour Authority, og ethvert sted innenfor en mile fra slike områder.
Den har ikke kapasitet til å etterforske alvorlige forbrytelser, som dermed automatisk tilfaller den lokale, territorielle politistyrken, Police Service of Northern Ireland.
Arkitektur- og designhøgskolen i Oslo
Arkitektur- og designhøgskolen i Oslo (AHO), tidligere Arkitekthøgskolen i Oslo, er en statlig vitenskapelig høyskole som tilbyr utdanning i arkitektur, design, urbanisme og landskapsarkitektur. Skolen har omtrent 700 studenter og ligger i Maridalsveien 29 i Oslo, ved bredden av Akerselva.
AHOs kunnskapsfelt har formgiving som fokus og virksomheten omfatter alle skalaer: gjenstander; systemer; bygninger; by- og landskapsforming.
På engelsk heter skolen The Oslo School of Architecture and Design.
Rektor er Ole Gustavsen.
Historie
Den første utdanningen i industridesign i Norge ble etablert i 1979 som et toårig etterutdanningskurs. En full utdanning ble startet i 1983. Fra 1989 var denne utdanningen også en del av SHKS, men fra 1996 har Institutt for Industridesign vært innlemmet i Arkitektur- og designhøgskolen i Oslo.
Enheter og forskning
AHO er en ledende nordisk institusjon innen arkitektur- og designforskning. Forskningen er organisert som prosjekter og forsknigssentere innunder instituttene.
Studietilbud
AHO har følgende studietilbud:
Master i arkitektur
Master i design
Master i landskapsarkitektur
Master i arkitekturvern(erfaringsbasert etterutdanning)
Master i urbanisme (erfaringsbasert etterutdanning)
Forskerskole som fører frem til PhD-grad
Beliggenhet, bygning og fasiliteter
Arkitekthøyskolen ligger på tomten til Nedre Schultzehaugen i Maridalsveien 29, nær parken Kuba, i Bydel Grünerløkka. På motsatt side av Akerselva ligger Grünerløkka med Christiania Seildugsfabriks bygninger, der Kunsthøgskolen i Oslo holder til.
Lokalene ble bygget i 1936-38 som transformatorverksted for Oslo Lysverker (nå Hafslund Nett). Arkitekter var Oslo Byarkitektkontor ved Harald Eng. I 1998 arrangerte Statsbygg en åpen prosjektkonkurranse for innpassing av AHO i lokalene. Arkitektene Jarmund/Vigsnæs AS Arkitekter vant med sitt utkast DYNAMO CUBA, som ifølge juryen viste en klar arkitektonisk holdning til prosjektet, og som anbefalte løsninger gjennom enkel arkitektur. Etter utrednings- og rivingsarbeid i 1999-2000, startet byggearbeidene i august 2000. Den kontraktsfestede byggeperioden var på kun ti måneder, en ambisiøs plan for en kompleks bygning. Etter en intens arbeidsperiode kunne studenter og ansatte ta bygget i bruk ved semesterstart i august 2001.
I bygget er det lagt stor vekt på bevaringen av det opprinnelige, ettersom bygget står på Byantikvarens gule liste. Byggets fasade mot Maridalsveien og elva er bevart nær opp til det opprinnelige, mens noen større endringer er gjort inne i gårdsrommet. Her er det bl.a. åpnet opp ved hjelp av store glassfasader for å øke lysgjennomstrømmingen i bygget. I interiøret er bruk av galvanisert stål, pusset betong og industriparkett med på å knytte den moderne skolen til den opprinnelige industribakgrunnen.
Jarmund og Vigsnæs ble tildelt Houens fonds diplom i 2003 for sitt arbeid med skolen.
Bygget inneholder en rekke moderne fasiliteter tilpasset Arkitektur- og designhøgskolens virke. Skolen er utstyrt med store verksteder for arbeid med tre, metall og plast, i tillegg til et eget student- og modellverksted. I tilknytning til verkstedene ligger også en fullskala byggehall. AHOs fagbibliotek fyller opp store deler av østfløyen i skolens 1. etasje.
Eldalen
Eldalen er et av to dalfører i Viksdalen, det starter på Gaularfjellet og ender ved Eldalsosen / i Viksdalsvatnet. Der møter det Råheimsdalen, som er det andre dalføret.
Navnet kommer av gårdene Indre og Ytre Eldal som ligger ca. 4 km fra Viksdalsvatnet.
Meropeidae
Meropeidae er en gruppe (familie) av insekter som hører til den lille ordenen skorpionfluer (Mecoptera). Skorpionfluer har hodet trukket ut i en snabel eller et nebb. Denne karakteristiske hodefasongen gjør det lett å skille en skorpionflue fra andre insekter.
Utseende
Middelsstore, brunlige skorpionfluer som særlig utmerker seg ved hannenes meget store, leddete, klypelignende ytre kjønnsorganer. Den amerikanske arten er kjent som "earwig fly" (saksedyr-flue) på grunn av dette. Kroppen er litt flattrykt. Vingene er temmelig brede og ovale, uten fargeflekker, og har et tett årenett. Ulikt andre skorpionfluer med vinger holdes de flatt over bakkroppen i hvile, ikke taklagt.
Liv og utvikling
Disse skorpionfluene lever på bakken, gjerne i skog. De er regnet som sjeldne og nokså lite er kjent om biologien deres, men innsamlinger med flygefeller har vist at de er mer utbredte enn man har trodd. Voksne dyr av Austromerope poultoni finnes om vinteren og våren, mens Merope tuber ser ut til å være aktiv i hele sommerhalvåret. De er nattaktive. Larvene er ikke kjente for noen av artene.
Utbredelse
Familien har en oppdelt utbredelse med én slekt i Nord-Amerika og én i Australia. Dette er sannsynligvis en typisk relikt-gruppe, der den nåværende utbredelsen er en liten rest av en tidligere mye videre utbredelse. Denne antagelsen blir styrket av at man kjenner én fossil art, Boreomerope antiqua, fra Russland, denne er fra så langt tilbake som jura-tiden.
Martin Ravndal Hauge
Martin Ravndal Hauge (født 31. august 1937 i Hetland, død 15. oktober 2022) var en norsk teolog, forsker på Det gamle testamente og professor emeritus ved Universitetet i Oslo.
Martin Ravndal Hauge ble cand. theol. ved Universitetet i Oslo i 1963 og var stipendiat i gammeltestamentlig teologi samme sted fra 1966. Han ble dosent i 1972 og professor i 1984.
Ferjesambandet Lyngseidet–Olderdalen
Lyngseidet–Olderdalen er et ferjesamband på fylkesvei 91 over Lyngen i Troms, mellom Lyngseidet ferjekai i Lyngen og Olderdalen ferjekai i Kåfjord. Strekningen drives av Norled.
Strekningen blir betjent av MF «Ibestad», med 16 avganger daglig i hver retning om hverdagen. 2014 var årsdøgntrafikken 203 kjøretøyer.
Før 1975 var fergesambandet og nåværende fylkesvei 868 fra Lyngseidet til Oteren en del av riksvei 6/europavei 6.
Power
Power (tidligere Expert) er et nordisk handelsselskap som gjennom datterselskaper selger forbrukerelektronikk. Virksomheten i Norge drives blant annet gjennom selskapet Power Norge AS. Konsernet har tilknyttet ca. 900 butikker i Norge, Danmark, Finland, Estland og Tyskland hvorav ca. 200 er helt eller delvis selveiet. Expert AS er et privat aksjeselskap, 50% eid av oslobaserte Awilhelmsen Capital AS og virksomheten er tilknyttet den verdensomspennende salgsorganisasjonen Expert International. De andre 50% eier Dolphin Invest AS. Dolphin eies av Øivind Tidemandsen. Han er blant gründerne bak selskaper som XXL, Elkjøp og møbelkjeden Living, nåværende Skeidar.
Selskapet omsatte for omtrent 10,5 milliarder kroner i 2007, og hadde en estimert sisteleddsomsetning (inkludert mva. og forhandlereid omsetning) på 14 milliarder kroner.
I april 2017 ble det kjent at kjeden bytter navn til Power («kraft», «styrke»).
DNB Solheimsviken
DNB Solheimsviken er et kontorbygg i Bergen.
DNB ASA samlet i desember 2013 alle ansatte i Bergen i nytt kontorbygg i Solheimsviken sør for Bergen sentrum.
Bygget kostet mellom 800 og 900 millioner kroner, har 3-4 etasjer og er på 30,000 kvadratmeter. Det er kort vei til Bybanen. GC Rieber Eiendom er eier av området og eier bygget.
Utstillingshallen Arenum skal bygges sammen med et nytt hotell med 150–200 senger på andre siden av Solheimsviken. Området vil da minne mye om Nydalen i Oslo. Da vil det gamle skipsbyggingsområdet ha over 4,000 arbeidsplasser. DNB skal kanskje bygge et bygg på samme måte i Oslo.
Sibeth Hoff
Hoff har erfaring fra teater, film, TV, revy, lydbøker og hørespill, blant annet var hun å se i Kalenderpikene på Oslo Nye Teater, og har de siste årene drevet mest med musikk.
Hun spilte forestillingen Hoff Ubarbert på Festspillene i Nord-Norge i 2006, en forestilling med tekster og musikk av hennes avdøde far Trygve Hoff. Forestillingen ble også spilt på Det norske teatret i 2007 for å markere at det var 20 år siden Trygve Hoff gikk bort.
Etter Hoff Ubarbert tok hun musikken videre. I 2012 gav hun ut platen Skipper Skuteløs, med sin avdøde storebror Ståle Hoff´s låter, og i 2015 gav hun ut sin første singel med egen musikkvideo. I 2017 kom EP-en In motion, med egne melodier og tekster produsert ved hjelp av Jakob Terjesønn Rypdal fra Mantaray og Askjell Solstrand fra bandet dePresno.
Hun har siden 2009 lest inn 184 lydbøker på Nlb, og i 2016 startet hun å lese for Cappelen Damms lydbok strømmetjeneste, Storytel. I tillegg holder hun kurs i presentasjonsteknikk og kommunikasjon for store og små bedrifter.
Hoff ble opprinnelig døpt Siv Elisabeth men navnet Sibeth har fulgt henne siden hun var ei lita jente, det var det begge brødrene, Ståle Hoff og Stig Henrik Hoff kalte henne.
Musikk
<references group="In Motion" />
Indre Østfold fengsel
Indre Østfold fengsel er et fengsel med to avdelinger i Viken fylke og er underlagt Kriminalomsorgens region Øst. Indre Østfold fengsel har én avdeling i Eidsberg og én avdeling i Trøgstad.
Indre Østfold fengsel, avd. Eidsberg ble opprettet i 1860 med plass til 17 innsatte. Grunnet stor omstilling og stengning av avdeling A ved Oslo fengsel, ble det besluttet å bygge nytt fengsel på tomten der det gamle fengslet ligger. Kriminalomsorgen, Statsbygg og Skanska Husfabrikken AS utviklet i samarbeid en ny standardisering for framtidige fengsler. Standardiseringen kalles Modell 2015 og består i hovedsak av moduler som settes sammen til et fengsel. Modulene ble bygget ved Skanska Husfabrikken AS i Steinkjer. Indre Østfold fengsel, avd. Eidsberg var, sammen med Ullersmo fengsel, de første fengslene som ble satt opp eller utvidet med den nye standarden.
Indre Østfold fengsel, avd. Eidsberg startet byggingen i 2015 og sto ferdig i 2017. Kapasiteten ved avd. Eidsberg har dermed økt til 102 ordinære plasser.
Even Vaa
Even Vaa (født 19. oktober 1980) er en norsk plateprodusent, komponist og musiker.
Han arbeidet tett med artisten Saint Thomas. Sammen med blant annet Larvik-musikerne Alexander Bosrup Karlsen og Andreas Stensland Løwe spiller Vaa i bandet The Captain & Me. Høsten 2013 utkommer bandets fjerde album. Bandet har tidligere kalt musikken sin «maksimalistisk episk konseptuell balkan-country». Men endret senere sjangeren til «verdenspop».
The Captain & Me deltok på Christer Falchs omdiskuterte hyllestalbum til Prince, Shockadelica, vinteren 2008. Høsten 2008 medvirket bandet med en låt på tributelabumet til Saint Thomas.
Vaa har også produsert debutplaten til Iram Haq. Platen utkom i slutten av september 2008.
Han har laget musikk til både spillefilm, dokumentarfilm og noen kortfilmer. Vaa har blant annet komponert musikken til Haqs spillefilmdebut JEG ER DIN, og den prisbelønte kortfilmen Skylappjenta.
Edna Kiplagat
Karriere
På 3000 meter vant hun sølv ved Junior-VM i friidrett 1996, og bronse ved Junior-VM friidrett 1998. Hennes personlige rekord på 3000 meter er fortsatt 8.53,06, satt under VM i 1996 da hun var 16 år gammel. Hun vant også landeveisløpet Monument Avenue 10K i 1993, på tiden 32.28.
I 2006 kom hun på 13.-plass på lang løype ved VM i terrengløp. Samme år satte hun ny personlig rekord på både 5000 meter, i et stevne i Nairobi, og på halvmaraton, i San Jose. Hun løp 10.000 meter på 22.27,0 i Nairobi i juni 2007, som fortsatt her hennes personlige rekord. Hun vant Rock 'n' Roll Half Marathon i 2006, Lilac Bloomsday Run i 2007 og Bay to Breakers i 2007.
Hun fikk sølv i gateløpet Freihofer's Run for Women i 2010, og kom på tredjeplass i både Beach to Beacon 10K og Falmouth Road Race, bak Lineth Chepkurui og Wude Ayalew. Samme år vant hun Los Angeles Marathon, hennes andre maratonløp noen sinne. Samme år vant hun også New York City Marathon. Hun satte ny personlig rekord på halvmaraton da hun fikk sølv på New York City Half Marathon, bak Caroline Rotich.
Gjestadhagan
Gjestadhagan er et område på Jessheim hvor de første eneboligene ble oppført på midten av 1950‑tallet. Opprinnelig var området hamnehagen til Gjestad gård, som i dag er gjort om til Gjestad bo- og aktivitetssenter. Hovedveien inn til dette feltet er Karl Norbecks veg som tar av fra Ringveien. Den nordligste bebyggelsen langs Ole Reistads veg ble først og fremst solgt til familier tilknyttet forsvaret. Disse rekkehusene ble bygget av entreprenør Olav Selvaag i samme stil som rekkehusene i Linjebo, men med seks boenheter per rekkehus istedenfor fire.
Vest-Papua
Vest-Papua (som het Irian Jaya fram til år 2000) er et indonesisk territorium som utgjør den vestlige halvdelen av øya Ny-Guinea og består av de to provinsene Papua i øst og Papua Barat i vest. Området et på størrelse med Sverige og utgjør et landareal på 420 540 km², som i øst grenser til monarkiet Papua Ny-Guinea, langs meridianen 141° øst. Økologisk tilhører Vest-Papua den australasiske sone, og er skilt evolusjonært fra resten av republikken Indonesia av den såkalte Wallacelinjen.
Demografi
Vest-Papua utgjør en geografisk relativt atskilt del av republikken Indonesia. Befolkningen teller i overkant av 4,3 millioner mennesker. Det offisielle språket er indonesisk, men det har blitt estimert at det finnes et sted mellom 200 og 700 ulike språk og folkegrupper i området. Blant de mest utbredte språkene er dani, yali, ekari og biak. Viktige kulturelle skiller går mellom fjellfolkene i øst og de ulike kystfolkene i vest og sør.
Ved folketellingen i 2000 var 54 % protestanter, 24 % katolikker og 21 % muslimer, men disse tallene er i realiteten for høye fordi naturreligionene ikke tas med i offisielle folketellinger.
Gjestadhagan
Området inneholder gamle Jessheim stadion som var hjemmebanen til Ullensaker/Kisa Idrettslag til øst, grøntarealet Parktoppen i sørenden av området, samt en idrettspark med fotballbaner, tennisbaner og om vinteren en hockeybane til nord. Tidligere hadde Hovin Samvirkelag en filial i skillet mellom Kvernlivegen og Hagavegen. Vest i området ligger hoppbakken Kvernlia (K17, K27 og K42) og en akebakke/skibakke.
Vest-Papua
Demografi
Byene Sorong (Papua Barat) helt i nordvest og Jayapura (Papua) helt i nordøst har henholdsvis omkring 220 000 og 315 000 innbyggere. Viktige næringsveier er gruvedrift, tømmerhogst og fiske.
Geografi og topografi
Vest-Papua utgjør den vestre halvparten av verdens nest største øy, Ny-Guinea, som fysisk ligger i øygruppen Melanesia i Stillehavet, rett nord for Australia.
Topografisk utgjør Vest-Papua cirka halvparten av ei svært kupert øy omgitt av tropiske havområder og dekket av tropisk og subtropisk regnskog og høye fjell. Langs randsonen ved kysten finnes våtmarker og mangrover. Den indonesiske delen omfatter cirka 600 km av den i alt mer enn 1 500 km lange vest-østgående fjellkjeden Ny-Guineahøylandet, som er om lag 100 km bred i vest. Den er et resultat av pågående kolliderende tektoniske plater, slik at fjellene fortsatt vokser. De høyeste toppene når opp i mer enn 4 700 moh. og noen av dem har ei kappe av snø og is året rundt. Det høyeste fjellet er Puncak Jaya (4 884 moh), som ligger innenfor grensene til Lorentz nasjonalpark og også er synonym med Ny-Guineas høyest punkt. Tregrensen ligger rundt 4 000 moh.
Fauna og flora
Vest-Papua tilhører den australasiske sone og har en unik og storslått natur. Der finnes anslagsvis 16 000 arter av planter, og minst 124 planteslekter er endemiske. Faunaen viser stort biologisk mangfold og omfatter dyr som krokodiller, flygehunder, flaggermus, ulike trelevende pungdyr og store varaner, samt utrydningstruede maurpinnsvin og den svært sjeldne ny-guinea villhunden (en stedegen dingo). Fuglelivet omfatter blant annet toflikkasuar, fiskeørn, papegøyer og paradisfugler.
Lorentz nasjonalpark ble innlemmet på UNESCOs verdensarvliste i 1999 og omfatter et landområde på hele 2 350 000 ha, samt den grunne tropiske Arafurasjøen (som skiller Ny-Guinea fra Australia) til en dybde av ti meter; tilsammen 2 505 600 ha. Dette gjør nasjonalparken til det største beskyttede området i hele Sørøst-Asia. Og, innenfor nasjonalparkens grenser finnes hele fem økoregioner (lavlandsregnskog, mangrover, ferskvannssumpskog, montan regnskog, og subalpint gressland), og faunaen der inkluderer blant annet cirka 160 pattedyrarter, 650 fuglearter (hvorav 18 arter av paradisfugler ) og 150 000 insektarter, hvorav mange er truet av utryddelse. Området inkluderer dessuten 300 reptilarter og mer enn 100 arter av ferkvannsfisk.
Avskoging og gruvedrift etter kobber og gull utgjør den største trusselen for den unike naturen på Ny-Guinea. Innførte krabbemakaker utgjør en særskilt trussel mot øyas opprinnelige primater.
Historie og politikk
Området ble proklamert som selvstendig stat i 1961 etter at Nederland la til rette for frie valg, men med sovjetisk hjelp underla Indonesia seg området etter to år. Inkorporeringen av Vest-Papua i Indonesia i perioden 1961–63 var kontroversiell, og skjedde under sterk motstand fra USA og president John F. Kennedy. Under regimet til general Suharto 1965–98 ble området lite utviklet og utsatt for en hardhendt undertrykkelsespolitikk. Indonesias regjering har siden 1970-tallet håndhevet en nasjonaliseringspolitikk hvor innbyggere fra Sumatra og Java har blitt oppmuntret og stimulert til å bosette seg i Vest-Papua. Konflikt mellom vest-papuanere og sentralregjeringen i Indonesia har i stor grad dreiet seg om selvstyre, menneskerettigheter og religion. Befolkningen i byene er i betydelig grad kristne, både katolikker og protestanter.
Den hardhendte politikken overfor den opprinnelige befolkningen ble løsnet noe i Reformasi-perioden fram til 2000. Dette året fikk Vest-Papua formelt «indre selvstyre» spesiell autonomi, men samtidig var nå muslimer i flertall og det ble rapportert om overgrep mot den innfødte, kristne minoriteten. Et forslag i 2003 om å dele området inn i tre provinser møtte sterk motstand og ble skrinlagt.
En separatistbevegelse kjemper (fortsatt) for selvstendighet for Vest-Papua. Bare øystaten Vanuatu støtter uavhengighetskravet, men Australia har tatt imot flyktninger fra området tross protester fra Indonesia.
Allerød kommune
Allerød kommune er en dansk kommune på Nordsjælland. Den inngår fra 1. januar 2007 i den nydannede Region Hovedstaden. Kommune- og regionreformen 2005–07 har ikke påvirket kommunens grenser. Allerød omfatter byene Lillerød, Lynge-Uggeløse, Blovstrød og Kollerød. Allerød kommune ble dannet i 1970 av kommunene Lillerød, Blovstrød og Lynge-Uggeløse i det nordøstlige hjørne av Sjælland. Fra 1970 til 31. desember 2006 var Allerød en kommune i Frederiksborg amt, som ble oppløst i og med kommune- og regionreformen 2005-07. Kommunen hadde i 2004 i alt 23 425 innbyggere, mot 23 609 i 2007.
Det gamle navnet på Allerød var Alryth. Mest kjent er kommunen kanskje for funnet av lurene fra Brudevælte. Allerød er også hjemkommunen for teatret Mungo Park.
Kommunalvalg
Ved valgene siden 2005 har kommunestyret hatt følgende sammensetning:
Pålegg
Pålegg er en samlebetegnelse på matprodukter som legges oppå en brødskive, et knekkebrød eller lignende. Vanlige pålegg er syltetøy, ost og kjøttpålegg. Pålegg er utledet av «å legge på», og henspiller således til at det er funksjonen til matproduktet, det å legge det på brød, som definerer hva som er pålegg. Det er ikke fysiske egenskaper ved pålegget som er avgjørende. For eksempel er syltetøy pålegg når det brukes på brødskiver, men ikke når det brukes som tilbehør til middag.
Mange språk, som engelsk, har ikke noe begrep som dekker «hva som helst som en kan ha på en skive brød», så ordet dukker jevnlig opp på lister over uoversettelige ord. På engelsk brukes spread on smørepålegg, og topping om andre pålegg.
Terje Stordalen
Terje Stordalen (født 1958 i Oslo) er en norsk teolog. Han er professor ved Universitetet i Oslo.
Terje Stordalen ble cand. philol. fra Menighetsfakultetet i 1985 og var ansatt ved Menighetsfakultetet fra 1989. I 1998 ble han dr. theol. med en avhandling om 1. Mosebok, Echoes of Eden. Fra 2003 til 2006 var han professor i Det gamle testamente ved Menighetsfakultetet. Fra 2006 har han vært professor ved Universitetet i Oslo. Han forsker blant annet på Det gamle testamente
Arne Askildsen
Arne Askildsen er navnet til flere personer:
Svart legeme
Et svart legeme betegner i fysikken et legeme som absorberer alt lys og all elektromagnetisk stråling som treffer det uavhengig av frekvens eller innfallsvinkel. Ingen stråling passerer gjennom det eller reflekteres fra det. Betegnelsen «svart legeme» er litt misvisende i den forstand at legemet selv sender ut elektromagnetisk stråling, deriblant lys. Frekvensspekteret bestemmes av legemets temperatur og kalles varmestråling eller svart stråling. Jo varmere legemet er, desto høyere frekvenser og energier sendes ut. Solen er et vanlig eksempel på et tilnærmet svart legeme med temperatur ca. 5800 K, hvor mesteparten av strålingen er synlig lys. Termen «svart legeme» ble introdusert av fysikeren Gustav Kirchhoff i 1860. Frekvensspekteret til svarte legemer ble forklart av Max Planck i 1900 med Plancks strålingslov.
Svarte legemer med en temperatur under ca. 1,000 °C utstråler lite synlig lys. Et svart legeme som varmes opp over denne temperaturen begynner å produsere stråling innenfor den synlige delen av spekteret; først rødt, og deretter gjennom hele spekteret til blått etter hvert som temperaturen stiger. Et legeme som er varmt nok til å ha sin største strålingsintensitet innenfor kortere bølgelengder enn synlig lys, vil enda sende ut nok synlig lys til å stråle blått.
Man kan i praksis lage et svart legeme ved å gå ut fra et vanlig legeme med en viss temperatur, men med et hulrom i seg. Hvis man så borer en liten åpning inn til dette hulrommet, vil åpningen være en liten flate som stråler som et sort legeme. Enhver stråling som treffer åpningen fra utsiden, vil gå inn i hulrommet hvor den vil bli reflektert en eller flere ganger eller bli absorbert. Chansen for at den kommer ut igjen gjennom åpningen, er minimal. Samtidig vil det lekke stråling ut gjennom åpningen. Dette er svart stråling med samme temperatur som legemet. På tysk blir den derfor også ofte kalt for Hohlraumstrahlung. Det var dette oppsettet man benyttet i de presise målingene som førte frem til Plancks strålingslov.
Et sort legeme i termisk likevekt, det vil si ved en konstant temperatur, sender ut elektromagnetisk stråling som kalles svart stråling. Et svart legeme i termisk likevekt har to bemerkelsesverdige egenskaper:
1. Det avgir like mye eller mer energi ved hver frekvens enn hvilket som helst annet legeme med samme temperatur.
2. Energien utstråles isotropt, uavhengig av retning.
Per definisjon har et svart legeme en emissivitet på ε = 1,0. En kilde med en lavere emissivitet uavhengig av frekvens er ofte omtalt som et «grått legeme». Et «hvitt legeme» er et legeme med en ujevn overflate som reflekterer alle treffende stråler fullstendig, og i alle retninger. I astronomi blir strålingen fra stjerner og planeter iblant karakterisert med hensyn til en effektiv temperatur, temperaturen til et svart legeme som vil avgi den samme totale energifluksen av elektromagnetisk energi.
Agadir
Agadir (arabisk: أكادير, berberspråk (amazigh): ⴰⴳⴰⴷⵉⵔ) er en marokkansk kystby med i underkant av 700,000 innbyggere. Byen er den sørligste storbyen i landet, og er hovedstaden i regionen Souss-Massa-Drâa. Agadir ble grunnlagt rundt år 1500 av portugiserne.
I dag er byen en viktig turistby. Men også fiske- og handelshavn som eksporterer blant annet kobolt, mangan, sink og sitrusfrukter.
Selve ordet agadir betyr «et befestet kornlager». Disse kornlagrene er også kjent som igherm, tighermt eller taddart, avhengig av dialekten. Det var et lagerhus, bygget med flere hundre rom. Hver familie i en landsby eller et område, hadde ett eller to rom. Hele konstruksjonen er som en festning, med vakttårn. Her kunne de som eide rom også oppholde seg trygt hvis det var nødvendig. Ellers var hver familie pliktige i å oppbevare all maten som de ikke brukte i det daglige i dette befestede lagerhuset.
Historie
Portugiserne bygde i 1503 en festning på stedet som skulle bli til Agadir. Fortet het Santa Cruz de Cap de Gué. Berberne som holdt til i Sousdalen likte ikke dette, og jaget ut portugiserne allerede i 1541, under ledelse av den saadiske emiren Mohammed Echeikh El Mehdi. Emirens sønn bygget et fort i enden av bukta. Ruinene av fortet finnes fremdeles. Saadierne kontrollerte byen, og den konkurrerte med Essaouira om å være den viktigste havnebyen i området. I 1911 gav tyske flåtestyrkers ankomst utenfor byen navn til den såkalte Agadirkrisen. I 1913 tok Frankrike over Marokko, og anla en moderne havn i Agadir.
29. februar 1960 ble byen rammet av et kraftig jordskjelv som la byen i ruiner og krevde mer enn 10 000 menneskeliv. Etter skjelvet ble byen bygget opp like ved med strenge krav til bygningskvalitet. Byen er i dag den mest utpregede turistbyen i landet, og kan minne om feriebyer i land som Spania og Hellas.
Bydeler
De viktigste bydelene i Agadir er:
Transport
Agadir benytter seg av flyplassen Al Massira, som ligger cirka en halvtime utenfor byen. (Agadir International Airport)
Adams–Onís-traktaten
Florida ble et problem for Spania under de hispanoamerikanske uavhengighetskrigene og Spania hadde ikke midler til å sende bosettere eller etablere garnisoner. Spania bestemte seg så for å selge området til USA, mot en avgrensing langs Sabine-elven i Texas. Avtalen endte grensekonflikten mellom den unge republikken og Spania, og ble ansett som en triumf for amerikansk diplomati og traktaten etablerte USAs krav på områder gjennom Rocky Mountains helt til stillehavskysten.
Siden jeg ikke kan tale om min kjærlighet
Siden jeg ikke kan tale om min kjærlighet er en diktsamling av den greske dikteren Konstantinos P. Kavafis, utvalgt og gjendiktet til norsk av Kjell Arild Pollestad, som også skrev et forord til samlingen. Den ble utgitt på norsk av forlaget Cappelen i 2002. Det er den første utgivelsen av Kavafis, en av Hellas' viktigste lyrikere i det 20. århundre, på norsk. Diktene behandler homofil kjærlighet, og er uttrykk for «en postkristen livsfølelse, der sanseligheten er det som gjør mennesket i stand til, for en stakket stund, å bryte med eksistensens ensformighet».
14. oktober
14. oktober er den 287. dagen i året og den 288. i skuddår. Det er 78 dager igjen av året. Den kalles vinterdagen fordi den markerer begynnelsen på vinterhalvåret. 14. oktober var flyttedag om høsten, en ordning som ble praktisert frem til første verdenskrig. Det var også en tilsvarende flyttedag om våren (14. april). Utenom disse dagene var det ikke lov for hushjelper og gårdsarbeidere å flytte eller skaffe seg nytt arbeid. Det var også vanlig å avtale siste frist for utflytting fra eller første mulighet for innflytting i boliger på disse dagene, enten ved eierskifte eller utleieforhold.
De tre internasjonale standardiseringsorganisasjonene ISO, IEC og ITU markerer 14. oktober som verdens standardiseringsdag.
Navnedag
Kaia, Kai
Fødsler
Se flere som er født 14. oktober i Kategori:Fødsler 14. oktober.
Dødsfall
Se flere som døde 14. oktober i Kategori:Dødsfall 14. oktober.
Ambivalens
Ambivalens (latin der ambi er «begge sider», og valens er «verdi») er når et individ har to motstridende følelser eller holdninger på samme tid. Følelsen brukes primært når individet har manglende evne til å ta stilling om et valg, og kan i visse tilfeller sees på som en psykisk lidelse. Ved ambivalens har alle beslutninger en tendens til å se like gode eller dårlige ut.
Ambivalens er preget av å være usikker på valg.
Forskning
Ifølge en sveitsisk psykiater Eugen Bleur utgjør ambivalens assosiasjonsforstyrrelse, autisme og affektavflatning som er fire grunnsymptomer ved schizofreni.
Rusmisbruk
Ambivalens som er knyttet til rusmiddelbruk kan variere med opplevelser som gir negative konsekvenser, og som der igjen avhenger av bruksmønsteret. De negative konsekvensene er ofte klar like etter en periode med alkohol, men etter det kan følelsen oppleves som fjern og dermed øker ambivalensen. Ambivalens er situasjonsbestemt, hvor ambivalensen vil øke i situasjoner der muligheten for å bruke rusmidler er tilstede.
Lizzie Borden
I rettssakene etter mordene ble Lizzie Borden frikjent på alle tiltalepunkter, og ingen andre ble noen gang arrestert for mordene. Hun har likevel forblitt en beryktet skikkelse i amerikansk folklore. Krangelen om drapsmannens eller drapsmennenes identitet pågår fremdeles. Lizzie skal før drapene ha forsøkt å kjøpe blåsyre (hydrogencyanid) på det lokale apoteket. Kort tid før drapene ble hele husstanden voldsomt syk. Ettersom faren hennes ikke var en særlig populær mann i Fall River, fryktet stemoren at de ble forgiftet med vilje. Familiens lege mente at årsaken til sykdommene var matforgiftning.
Lizzie Borden ble arrestert og fengslet den 11. august 1892. Under politiets etterforskning ble en øks funnet i familiens kjeller som ble antatt å være drapsvåpenet. Ingen blodige klær ble funnet som mulig bevis.
Lizzie Borden ble frikjent 20. juni 1893. Hun døde av lungebetennelse den 1. juni 1927 i hjembyen. Mye av formuen hennes ble etter hennes død overført til kusinen Grace H. Howe og bestevenninnen Helen Leighton. Hver av dem mottok cirka 6.000 dollar hver midt under den store depresjonen i 1933.
Drapene
Sommeren 1892 var uvanlig varm, og to ganger brøt folk seg inn i familiens uthus i hagen. Borden fikk for seg at noen var ute etter Lizzies duer, så han tok en øks og hugget hodet av fuglene. I august var hetebølgen så voldsom at Emma reiste til venner i Fairhaven. Lizzie ble hjemme som vertinne for et treff i en kristelig forening. Borden var like sparsom som ellers, og til hvert måltid ble den samme steken satt frem, selv om familien ikke hadde noe kjøleskap. Bortsett fra Lizzie ble alle dårlige etter å ha spist.
4. august dro Borden hjemmefra som vanlig. Lizzies morbror John Morse var på besøk noen dager, men gikk også ut. Bridget som led av matforgiftning, vasket vinduene, mens Lizzie ble sett i ferd med å stryke klær på kjøkkenet. Fru Borden tørket støv i gjesteværelset i andre etasje da hun ble slått ned bakfra med en øks. Hun døde momentant, men like fullt ble hun tildelt ytterligere 18 øksehugg, og rommet var oversprøytet med blod. Halvannen time senere ble mannen hennes drept på samme måten.
Like før kl 11 kom Borden hjem til lunsj og fant til sin overraskelse ytterdøren låst og boltet. Lizzie slapp ham inn og fortalte at hans kone var gått for å se til en syk venn. Borden var sliten av varmen og døste på sofaen. Bridget var uvel og la seg nedpå på loftsrommet sitt da hun hørte stueuret slå 11. Ti minutter senere hørte hun Lizzie rope på seg: «Far er død. Noen kom inn og drepte ham.» Lizzie slapp ikke inn piken i stuen, men sendte henne etter legen, som imidlertid var ute på sykebesøk. Borden var drept på samme måte som sin kone, noe som måtte ha vært komplisert, siden han lå på sofaen som stod inn mot stueveggen. Da dr Bowen ankom, la han merke til at øksehuggene særlig var rettet mot øyne, nese og ører, enda første slag måtte ha medført døden. Nabokonene tok seg av Lizzie, som imidlertid verken gråt eller mistet fatningen. Likevel var det først hennes morbror, John Morse, som ble mistenkt av politiet. Han oppførte seg rart da han så folkemengden rundt huset, spurte ikke hva som foregikk, men gikk i stedet ned i hagen og spiste pærer fra pæretreet.
Politiet var sikre på at drapene var begått av noen i husholdningen. Bridget ble raskt sjekket ut av saken; hun ble sett mens hun vasket vinduene, og mens hun kastet opp av matforgiftning. Noe motiv hadde hun heller ikke. Det var Lizzie som ble mistenkt og fikk forbud mot å forlate huset. Hun reagerte likegyldig og uinteressert. I kryssforhør motsa hun seg selv, men opinionen stilte seg tvilende til at en slik from ung kvinne kunne stå bak to så grufulle mord i sin egen familie. Fingeravtrykk som metode var tatt i bruk i Europa, men politiet i Fall River var usikre på hvor pålitelig dette var, og avslo å undersøke øksen som var funnet i kjelleren.
Mer enn fire tusen møtte frem i begravelsen til ekteparet Borden. Rettssaken pågikk i ti dager, og da Lizzie svimte av under høringen, vakte det forargelse at hun ble presset så hardt. Emma og Bridget bagatelliserte hennes motvilje mot stemoren, og selv om en nabokone innrømmet at hun så Lizzie brenne den ene kjolen sin dagen etter begravelsen, insisterte hun på at den ikke hadde vært blodflekket. Forsvareren var kjent for å være dyktig, og han sa til juryen: «For å kjenne henne skyldig, må man tro at hun er et umenneske. Mine herrer, ser hun slik ut?» Juryen syntes ikke det, og Lizzie kunne forlate retten frikjent og meget velstående. Hun kjøpte et hus i French Street nr 7 (nå husnummer 306) som hun kalte Maplecroft i en bedre del av byen, mens Bridget – som ble mistenkt for å ha hjulpet henne med å skjule sporene etter mordene – dro hjem til Irland, også som en velstående dame. Hun vendte likevel tilbake til USA og døde i Montana i 1947, 82 år gammel. Emma flyttet først sammen med sin søster i det nye huset, men etter en krangel flyttet hun ut. Hun døde få dager etter Lizzie i 1927. Søstrene ble gravlagt på familiegravstedet sammen med sine foreldre, stemor og søsteren Alice som døde som barn.
Hoppetau-rim
Drapene gav opphav til et rim brukt av jentunger til hoppetaulek:
Kapo
Kapo var en betegnelse på fanger i tyske konsentrasjonsleire under andre verdenskrig som hadde visse lavere administrative funksjoner og derfor fikk enkelte privilegier, herunder bedre klær, tilgang på alkohol og fritak fra hardt fysisk arbeid. I «splitt og hersk»-tenkningen ble fangene som tjenestegjorde som kapo gjort til kommandantens medskyldige, og disse ble ofte forhatt av de andre fangene.
Blant oppgavene kunne være overoppsyn med andre fanger og lede dem i arbeid, og slik være ansvarlig for det arbeidet som ble utført. Mange ble rekruttert fra fanger som var innsatt med voldskriminelle dommer, tidligere SA-medlemmer eller tidligere fremmedlegionærer, og de hadde fullmakt til å anvende brutalitet mot andre fanger. Også politiske fanger ble brukt som kapos.
Tittelens opprinnelse har flere forklaringer: at det kommer fra italiensk, capo, («sjef», «leder»), at det er en forkortelse for det tyske uttrykket Kameradenpolizei, og er i den tyske synonymordboken Duden beskrevet som en kortform av det franske ordet caporal («kaptein», «leder», «korporal»).
I kulturen
Kapoenes rolle er beskrevet i en rekke bøker fra konsentrasjonsleirene, blant dem den selvbiografiske Hvis dette er et menneske av Primo Levi fra 1947, og Victor Frankl's Man's Search for Meaning, i den siste hvor rollen beskrives fra en psykiaters ståsted. Kapoene er også omtalt i Elie Wiesel's selvbiografi Natt fra 1960, og i Art Spiegelmans tegnede roman Maus II.
Arne Askildsen (1933–2004)
Arne Askildsen (født 19. april 1933 i Mandal, død 18. februar 2004) var en norsk forfatter.
Bibio fulvicollis
Bibio fulvicollis er en art av mygg som tilhører familien hårmygg (Bibionidae). Den ser ut til en gang å ha vært ganske vanlig i indre strøk i Sør-Norge, men har ikke blitt funnet i Norge siden 1944. Det er heller ikke kjent funn fra noe annet sted i Europa de siste 50 årene, så det er sannsynlig at arten i dag er utdødd. Ingenting er kjent om dens biologi.
Arne Askildsen (1933–2004)
Han arbeidet som oversetter, tekstforfatter og redaktør i reklamebransjen. Romanen Bajazzo ble anbefalt av juryen i Gyldendals konkurranse om den beste debutromanen i 1960. Det tok 16 år før neste bok fra Askildsen ble utgitt, diktsamlingen Under trærne som også kom på Gyldendal.
Bibio fulvicollis
Utseende
En middelsstor (lengde 6 – 8 mm), kraftig bygd hårmygg. Antennene hadde åtte ledd, vingene var svakt røykfargede. Hannen hadde kroppen og beina helt svarte. Hunnen hadde svart hode, rød forkropp med tre svarte lengdestriper på ryggen og rødlig bakkropp. Hoftene var svarte, lår og legger rødlige og føttene svarte. Larven er ukjent.
Levevis
Lite eller ingenting er kjent om leveviset til denne arten, men den holdt muligens til på blomsterenger. De fleste funnene er fra juni.
M1
M1 kan referere til:
Peter Walton
Peter Walton (født 10. oktober 1959 i Long Buckby i Northamptonshire) er en engelsk tidligere fotballdommer. Han dømte i Premier League i perioden fra 2003 til 2012, og han dømte for Long Buckby, Northamptonshire.
I 2008 dømte han FA Community Shield mellom Manchester United FC og Portsmouth FC.
Han har dømt 128 kamper i Premier League.
Bjønnes stadion
Bjønnes stadion er en idrettsbane på Myrene i Arendal som ble tatt i bruk i 1954. Banen var en periode stengt, men ble rehabilitert og gjenåpnet i september 2017, under det nye navnet Norac stadion.
Anlegget er eid av Arendal kommune, og disponeres av Arendal Fotball, som spiller i OBOS-ligaen, samt lagene til IK Grane i lavere divisjoner og aldersbestemte klasser.
Anlegget består av en hovedbane med kunstgress, samt en treningsbane med gressmatte. Hovedbanen hadde tidligere løpebane rundt, som også ble brukt som skøytebane. Norgesmesterskapet på skøyter ble arrangert her i 1965. Skøyteaktiviteten ble senere flyttet til Arendal og omegn kunstisbane på Myra.
Belgia under Sommer-OL 1964
Belgia under Sommer-OL 1964. Sekstito sportsutøvere, sekstien menn og en kvinne fra Belgia deltok i tretten sporter under Sommer-OL 1964 i Tokyo. Belgia kom på 20.-plass med to gull og en bronsemedalje.
Norman Whitfield
Norman Jesse Whitfield (født 12. mai 1940 i Harlem i New York, død 16. september 2008 i Los Angeles) var en låtskriver og plateprodusent fra USA. Han er mest kjent for arbeidet hos plateselskapet Motown på 1960-tallet, og han regnes som en av de sentrale utviklerne av den såkalte Motown-sounden. Han var også med å skape subsjangeren psykedelisk soul på slutten av tiåret. Han produserte slagere som «I Heard It through the Grapevine», «Ain't Too Proud to Beg», «Cloud Nine», «War», «Papa Was a Rolling Stone» og «Car Wash».
Birkerød kommune
Kommunesammenslåing
Borgmester Ove C. Alminde i Birkerød var våren 2005 i alvorlig tvil om de økonomiske fordelene ved sammenslåingen, og Birkerød byråd utskrev derfor folkeavstemning om sammenslåingen. Avstemningen 12. april 2005 ga et flertall på bare 50,65 % for sammenslåing.
Norman Whitfield
Whitfield vokste opp i New York, men familien flytta til Detroit da han var i tenåra. Han tok til å henge rundt Motowns studio og kontor (Hitsville USA) i håp om å få en jobb der. Han blei etter hvert ansatt i kvalitetskontrollavdelinga, som var den som avgjorde hvilke låter som skulle utgis. Han begynte også å komponere litt, og med tida fikk han prøve seg på å produsere sanger han sjøl hadde skrevet. Gjennombruddet kom i 1966 da han overtok etter Smokey Robinson som hovedprodusent for The Temptations. Dette var etter at hans «Ain't Too Proud to Beg» hadde gjort det bedre på listene enn Robinsons «Get Ready».
Birkerød kommune
Kommunesammenslåing
Kommunevalget i november 2007 medførte at Venstre fikk absolutt flertal i det nye kommunestyret og Søllerøds borgmester Erik Fabrin ble valgt som ny borgmester for den nye kommunen. Kommunestyret har 27 medlemmer, herav 14 fra den tidligere Birkerød kommune. Utvalgene i den nye kommunen er derimot alle besatt av medlemmer fra den tidligere Søllerød kommune. Også kommunaldirektøren og de fleste ledende embetsmenn er fra Søllerød. Dette har ført til atskillig strid og kritikk fra Birkerød-borgere og kommunalt ansatte i Birkerød.
Norman Whitfield
Fram til 1974 produserte Whitfield stort sett alt som The Temptations gav ut. Han skreiv også mye for dem, såvel som for andre Motown-artister som Marvin Gaye og Gladys Knight & the Pips.
Da The Temptations valgte å erstatte førstesanger David Ruffin med Dennis Edwards i 1968, sørga Whitfield for at gruppa fikk en røffere stil med innsalg av psykedelisk rock og funk, blant annet inspirert av Sly & the Family Stone. Samtidig blei tekstene mindre romantiske og mer politiske og samtidsrelevante. Den første singelen i den nye stilen var «Cloud Nine», som gav Motown selskapets første Grammy. I 1973 fikk de tre Grammypriser for «Papa Was a Rollin' Stone». To av disse gikk til Whitfield, en for arrangementene på instrumentalversjonen (sammen med Paul Riser) og en for sjølve låten som beste rhythm-and-blues-sang (sammen med Barrett Strong). Også andre artister fikk prøvde den nye stilen; Whitfield produserte psykedelisk soul med blant annet Edwin Starr og The Undisputed Truth. Han eksperimenterte med lengre sanger, forvrengt gitarlyd og pussige vokalarrangementer.
Enda om den nye stilen gav gode listeplasseringer, var den ikke like populær internt i The Temptations, særlig ikke når det instrumentale begynte å ta større plass enn det vokale. Flere av sangerne ønska seg også mer av de romantiske balladene. I 1973 blei han tatt av jobben som hovedprodusent for gruppa. Samme året slutta Whitfield i Motown og starta sitt eget plateselskap, Whitfield Records. Hans fikk en ny slager i 1976 med Rose Royce og «Car Wash» fra filmen med samme navn. Sangen fikk Grammy for beste filmlåt året etter, og den blei i 2004 nyutgitt av Christina Aguilera og Missy Elliott.
På 1980-tallet begynte Whitfield igjen å produsere for Motown, blant annet singelen «Sail Away» med The Temptations.
I 2004 blei han innvalgt i Songwriters Hall of Fame.
Santa Fe (Argentina)
Santa Fe er en by i provinsen Santa Fe i Argentina. Byen ble grunnlagt i 1573, og deretter i 1660 flyttet til sin nåværende plass. Byen har to universiteter som ble ferdigbygd i 1919 og 1970.
Hallan Çemi
Hallan Çemi er et arkeologisk funnsted og boplass fra omkring 10000 f.Kr, i det sørøstlige Tyrkia. Det ble utgravd som hasteprosjekt i forbindelse med en oppdemming av lokale elver i 1991. Stedet var først før-agrikulturelt, men er samtidig det nest eldste av funnstedene med jordbruk i den fruktbare halvmåne, bare overgått av funnstedet Abu Hureyra i dagens Syria.
Ved Hallan Cemi bodde befolkningen i runde hus av stein, og det er rester av en kommunal (felles) seremoniplass midt i bosettingen, hvor det synes å ha vært gjennomført felles bespisning av husdyr. Oksehoder hang på veggene i visse bygninger i både Hallan Çemi og Jerf el-Ahmar, 300 km fra hverandre.
Funn av mulig temmet gris på dette stedet er det eldste i Midtøsten, og trolig det eldste dokumenterte tilfellet av svinehold i verden. Enkelte forskere betviler riktignok at gris var tememt ved funnstedet, og hevder at også konsumet av svinekjøtt her skrev seg fra ville individer.
Michael Rosenberg har vært en viktig arkeolog ved utgravingene av Hallan Cemi, og han har gjennom forskningen vist både at ulike arter kunne være først ute i domestiseringen på ulike steder, samt at enkelte samfunn (som Hallan Cemi) bare domestiserte en enkelt art som et supplement til konsum av andre plante- og animalske arter som ble sanket eller jaktet fra vill tilstand.
Ernesto Cesàro
Ernesto Cesàro (født 12. mars 1859 i Napoli, Italia, død 12. september 1906) var en italiensk matematiker som arbeidet innen differensialgeometri.
Arnanipa (tunnel)
Arnanipa er en 2,190 meter lang jernbanetunnel på Bergensbanen mellom Arna stasjon og Tunestveit i Arna. Før tunnelen stod ferdig i 1964 gikk banen rundt Garnes. Arnanipa er den 24. lengste av jernbanetunneler i Norge. Tunnelen går gjennom Ådnanipa parallelt med E16.
Arnanipa jernbanetunnelen må ikke forveksles med Arnanipatunnelen som er en veitunnel på E16, og heller ikke med Arnatunnelen som er en planlagt veitunnel fra Bergen til Arna.
Slaget ved Shiloh
Slaget ved Shiloh var et viktig slag på den vestlige krigsskueplassen i den amerikanske borgerkrigen, utkjempet 6. og 7. april 1862 i det sydvestlige Tennessee. Konfødererte styrker under generalene Albert Sidney Johnston og P.G.T. Beauregard iverksatte et overraskelsesangrep mot nordstatstyrker under generalmajor Ulysses S. Grant. De konfødererte styrkene oppnådde betydelig fremgang på den første dagen, men ble til slutt overvunnet på den andre. De ble tvunget til å trekke seg tilbake fra det blodigste slaget så langt i USAs historie, og måtte gi opp håpet om å stoppe nordstatstyrkenes inntog i det nordlige Mississippi. General Johnston falt på slagets første dag.
13. oktober
13. oktober er den 286. dagen i året og den 287. i skuddår. Det er 79 dager igjen av året.
Navnedag
Terje, Tarjei og Torgeir
Fødsler
Se flere som er født 13. oktober i Kategori:Fødsler 13. oktober.
Dødsfall
Se flere som døde 13. oktober i Kategori:Dødsfall 13. oktober.
Australsk dingo
Australsk dingo er en genetisk variant av underarten dingo (Canis lupus dingo) og finnes i Australia. Både tamhunden (Canis lupus familiaris) og dingoen regnes i dag som underarter av ulven (Canis lupus), men ny forskning indikerer nå at dingoen i realiteten er en etterkommer av tamhunden. I hjemlandet kalles dingoen også warrigal, haliki, noggum og boolomo m.m.